**Κείμενο για Ηλεκτρονική Υπεύθυνη Δήλωση**

Δηλώνω ότι επιθυμώ να συμμετάσχω στην μοτοσυκλετιστική εκδήλωση με την ονομασία «Prima Vista» που διοργανώνει η Ελληνική Λέσχη MOTO GUZZI στις 31 Οκτωβρίου 2020. Αναγνωρίζω ότι η διοργάνωση αυτή έχει ψυχαγωγικό σκοπό και δεν έχει κανενός είδους αγωνιστικό ή ανταγωνιστικό χαρακτήρα θα λάβω δε μέρος με δική μου μοτοσυκλέτα και με δική μου προσωπική ευθύνη, τηρώντας κανονικά τις διατάξεις του Κ.Ο.Κ. Επίσης γνωρίζοντας τις προϋποθέσεις συμμετοχής και την απόσταση που θα διανυθεί, αποδέχομαι ότι η Ελληνική Λέσχη MOTO GUZZI δεν υπέχει καμία απολύτως ευθύνη για οποιαδήποτε υλική ή σωματική ζημία επέλθει σε εμένα ή στον τυχόν συνεπιβάτη μου ή σε τρίτο που τυχόν προκαλέσω εγώ ή μου προκληθεί κατά τη διάρκεια της διοργάνωσης αυτής. Σε οποιαδήποτε φάση της εκδήλωσης θελήσω να διακόψω τη συμμετοχή μου, γνωρίζω πως μπορώ να το κάνω, χωρίς καμμία υποχρέωση ή συνέπεια, παρά μόνον την ηθική υποχρέωση να ειδοποιήσω τους διοργανωτές, εάν είναι εφικτό.

Επιπλέον έχω λάβει πλήρη γνώση της Πολιτικής Προστασίας Απορρήτου & Προσωπικών Δεδομένων που τηρεί η Ελλ. Λέσχη Moto Guzzi και συναινώ ανεπιφύλακτα στην από μέρους της διαβίβαση προσωπικών μου δεδομένων (ονοματεπώνυμο, κινητό τηλέφωνο, αρ. Κυκλοφορίας μοτοσυκλέτας..) σε τρίτα μέρη, για την παροχή υπηρεσιών που σχετίζονται με το σχεδιασμό και την ομαλή διεξαγωγή της ως άνω διοργάνωσης.